Ion Cristoiu: "Trebuie să fie voința politică pentru a fi redus numărul de parlamentari. Cu cât sunt mai mulți, cu atât partidele își pot rezolva interesele".
La referendumul de acum 11 ani, majoritatea a votat pentru micșorarea Parlamentului. Inițiativa "Fără penali în funcții publice a rămas și ea la stadiul de dezbatere. Reducerea numărului de parlamentari a fost votată de 7 milioane de români.
Acum 11 ani, majoritatea a votat pentru Parlament unicameral, spunând că 300 de parlamentari sunt de ajuns pentru a ne reprezenta. Însă nu s-a schimbat nimic. Ion Cristoiu: "Trebuie să fie voința politică pentru a fi redus numărul de parlamentari, greu de presupus, deoarece cu cât sunt mai mulți parlamentari, cu atât partidele își pot rezolva interesele, clientela, cu cât sunt mai puțini, cu atât ciolanu se reduce. Dacă ați observat, a fost o bătălie și la înscrierea pe listele electorale. S-a ajuns la o situație dramatică: A fi sau a nu fi pe listele electorale? A fi sau a nu fi pe primele locuri, pe locuri iligibile sau pe locuri neiligibile, deci s-a ajuns ca postul de deputat să fie un fel de cadou, o binefacere, nu o povară, și atunci partidele n-au niciun interes să reducă numărul de parlamentari, pentru că asta ar însemna să reducă numărul de cadouri pe care pot să-l facă diferitelor grupări".